ΓΡΑΠΤΗ ΕΡΩΤΗΣΗ E-0799/00

υποβολή: Sami Nar (PSE) προς την Επιτροπή

(16 Μαρτίου 2000)

Θέμα: Ανακοίνωση της Επιτροπής σχετικά με τους στρατηγικούς της στόχους 2000-2005 και το πρόγραμμά της εργασίας για το έτος 2000 (έγγραφο COM(2000)155 τελικό)

1. Σχετικά με τις πολυμερείς συναλλαγές η Επιτροπή αναφέρει ότι κύριος στόχος παραμένει η επιδίωξη περαιτέρω ελευθέρωσης των συναλλαγών ως κίνητρο για την πάσης φύσεως ανάπτυξη, ενισχύοντας το βασιζόμενο σε κανόνες σύστημα συναλλαγώνmldr.

α) Σε ποια συγκεκριμένα μέτρα αποβλέπει η Επιτροπή, ιδίως στο πλαίσιο των διαπραγματεύσεων στους κόλπους του ΠΟΕ;

2. Η Επιτροπή θα εγκαινιάσει μια πρώτη φάση διαβουλεύσεων με τους κοινωνικούς εταίρους σχετικά με την προσαρμοστικότητα και τον εκσυγχρονισμό της οργάνωσης και των συνθηκών της εργασίας.

α) Μπορεί να δώσει διευκρινίσεις για τα μέτρα που σκοπεύει να προωθήσει;

β) Μπορεί να διασαφηνίσει την αντίληψή της για τον εκσυγχρονισμό των συστημάτων κοινωνικής προστασίας;

γ) Θεωρεί ότι η εισαγωγή της ελαστικότητας και της αβεβαιότητας είναι το τίμημα που πρέπει να καταβληθεί για την καταπολέμηση της ανεργίας;

Απάντηση του κ. Prodi εξ ονόματος της Επιτροπής

(9 Ιουνίου 2000)

1. Η Επιτροπή επιθυμεί την περαιτέρω ελευθέρωση των συναλλαγών και την ενίσχυση ενός πολύπλευρου και βασισμένου σε κανόνες συστήματος με τετραμερή ημερήσια διάταξη για νέο γύρο διαπραγματεύσεων για τις συναλλαγές.

Πρώτον, όσον αφορά την περαιτέρω ελευθέρωση των συναλλαγών, τόσο οι αναπτυσσόμενες όσο και οι ανεπτυγμένες χώρες θα επιζητούν βελτίωση της πρόσβασης των προϊόντων και τωνπηρεσιών τους στην αγορά για να αυξηθεί η οικονομική ανάπτυξη. Η Κοινότητα επομένως επιδιώκει να βρει μία μέθοδο ελευθέρωσης των συναλλαγών η οποία θα καλύπτει όλους τους τομείς και θα επιτρέπει σε όλα τα μέλη να εκμεταλλεύονται τα συγκριτικά πλεονεκτήματά τους και κατ' αυτόν τον τρόπο να αυξάνουν τις συναλλαγές τους.

Δεύτερον, ο Παγκόσμιος Οργανισμός Εμπορίου (ΠΟΕ) πρέπει επίσης να εκσυγχρονίσει τους κανόνες ώστε να ανταποκρίνονται στην παγκοσμιοποίηση, έτσι ώστε οι εμπορευόμενοι και οι επενδυτές να μπορούν να επωφελούνται από ένα προβλέψιμο, διαφανές και αμερόληπτο πλαίσιο στο οποίο θα λαμβάνουν τις οικονομικές τους αποφάσεις και θα συναγωνίζονται. Οι βασικοί κανόνες για τις επενδύσεις και τον ανταγωνισμό αποτελούν απαραίτητα μέρος μίας τέτοιας ημερήσιας διάταξης και θα συμβάλουν κατά κάποιο τρόπο στη δημιουργία αυτού του περιβάλλοντος. Εξακολουθεί ναπάρχει έντονηποστήριξη από μία ομάδα μελών του ΠΟΕ να συμπεριληφθούν τα θέματα αυτά σε ένα νέο χώρο διαπραγματεύσεων για τις συναλλαγές και είναι κρίμα που στις διαπραγματεύσεις του Σιάτλ δεν μπόρεσαν να συζητηθούν δύο θέματα τέτοιας συστημικής σημασίας και ωφέλειας για τις εταιρίες. Είναι επίσης κρίμα που δεν κατέστη δυνατό να αρχίσουν διαπραγματεύσεις για την διευκόλυνση των συναλλαγών ή για τη βελτίωση των κανόνων σε τομείς όπως η εμπορική άμυνα ή οι τεχνικοί φραγμοί στις συναλλαγές, διαπραγματεύσεις οι οποίες θα συνέβαλαν σε περισσότερο προβλέψιμες συνθήκες πρόσβασης και σε πιο ελεύθερη ροή αγαθών. Η Κοινότητα εξακολουθεί να έχει ως στόχο να συμπεριλάβει όλα αυτά τα θέματα στο νέο γύρο διαπραγματεύσεων που επιθυμεί να αρχίσει το ταχύτερο δυνατόν.

Τρίτον, στο Σιάτλ τονίστηκε επίσης έντονα η ανάγκη για καλύτερη ένταξη των αναπτυσσόμενων χωρών στο σύστημα συναλλαγών με τη βελτίωση της πρόσβασης στις αγορές, τη βελτίωση της ειδικής και διακριτικής μεταχείρισης, με καλύτερα συντονισμένη ανάπτυξη της αποδοτικότητάς τους και με την ανάληψη πιο δραστήριου ρόλου στους μηχανισμούς του ΠΟΕ. Ένας νέος γύρος θα βοηθήσει να συζητηθεί πλήρως η εμπορική ημερήσια διάταξη των αναπτυσσόμενων χωρών, συμπεριλαμβανομένων ορισμένων πιο ευαίσθητων θεμάτων. Η Κοινότητα δίνει ως εκ τούτου προτεραιότητα στην ένταξη των προβλημάτων των αναπτυσσόμενων χωρών στο νέο γύρο διαπραγματεύσεων.

Τέλος, η ημερήσια διάταξη της Κοινότητας για τον γύρο διαπραγματεύσεων επιθυμεί να θιγούν διάφορα θέματα που προβληματίζουν τις κυβερνήσεις και το ευρύτερο κοινό. Οι κοινωνίες μας εξακολουθούν να ανησυχούν για την ενδεχόμενη επίδραση του συστήματος στο περιβάλλον, την αειφόρο ανάπτυξη, τα κοινωνικά θέματα και τηνγεία και ασφάλεια του καταναλωτή και αναζητούν απαντήσεις που θα διασφαλίζουν τόσο το σύστημα συναλλαγών όσο και αυτές τις κοινωνικές ανησυχίες. Ενόψει της περιορισμένης στήριξης εκ μέρους άλλων μελών του ΠΟΕ σχετικά με τα θέματα αυτά, η Κοινότητα πρέπει να εξηγήσει σαφέστερα και ειδικότερα τους στόχους της για τους τομείς αυτούς, λόγω των σοβαρώνποψιών που εκφράζουν οι αναπτυσσόμενες χώρες σχετικά με τους πραγματικούς στόχους ή συνέπειες των προτάσεων που προτείνει η Κοινότητα για την επίλυση αυτών των προβλημάτων της κοινωνίας των πολιτών.

2. α) Η Επιτροπή προτίθεται να ζητήσει τη γνώμη των κοινωνικών εταίρων για τη δυνατή κατεύθυνση της κοινοτικής δράσης σχετικά με την ανάπτυξη ορισμένων από κοινού συμφωνηθέντων αρχών για τον εκσυγχρονισμό και τη βελτίωση των εργασιακών σχέσεων και για πλαίσιο δράσης. Η Επιτροπή μπορεί επίσης να ζητήσει τη γνώμη των κοινωνικών εταίρων για την καθιέρωση πλαισίου σε κοινοτικό επίπεδο σε συγκεκριμένους τομείς όπως π.χ. η τηλεργασία.

β) Εδώ και αρκετά χρόνια η Επιτροπή προωθεί τη συνεργασία μεταξύ των κρατών μελών για τις κοινές προκλήσεις που αντιμετωπίζουν σε σχέση με τη μελλοντική ανάπτυξη των συστημάτων κοινωνικής προστασίας τους. Η Επιτροπήπέβαλε τον Ιούλιο του 1999 ανακοίνωση(1) που προτείνει νέα και ευρύτερη συνεργασία βάσει τεσσάρων σημαντικών θεμάτων: η εργασία να πληρώνεται και να αποδίδει ασφαλές εισόδημα" οι συντάξεις να είναι ασφαλείς και τα συστήματα συνταξιοδότησης διατηρήσιμα" να προωθηθεί η κοινωνική ένταξη και να εξασφαλισθεί σταθερό καιψηλής ποιότηταςγειονομικό σύστημα. Η πρόταση της Επιτροπής προσυπογράφηκε από το Συμβούλιο πριν τα Χριστούγεννα του 1999 και από το Κοινοβούλιο τον Φεβρουάριο του 2000. Μία πλευρά της νέας συνεργασίας όπως προτείνεται στην ανακοίνωση της Επιτροπής Το πρόγραμμα εργασίας της Επιτροπής για το 2000(2) (προσυπογράφηκε από το Συμβούλιο και το Κοινοβούλιο) είναι η πρόσκληση των κοινωνικών εταίρων να συμμετάσχουν στη συνεργασία αυτή.

γ) Η Επιτροπή πιστεύει ότι οι βελτιώσεις της ελαστικότητας και της βεβαιότητας πρέπει να συμβαδίζουν με μέτρα για την αύξηση της απασχόλησης. Σε πολλές περιπτώσεις η αυξημένη ελαστικότητα, ιδίως στον τρόπο με τον οποίο οργανώνεται η εργασία σε μία εταιρία, μπορεί να επιφέρει οφέλη και στους εργαζόμενους και στους εργοδότες. Η εταιρία επωφελείται επειδή η εργασία μπορεί να οργανωθεί κατά παραγωγικότερο τρόπο, ενώ οι εργαζόμενοι μπορεί να επωφεληθούν από την αυξημένη ασφάλεια εργασίας και την μεγαλύτερη ελαστικότητα στον τρόπο διοργάνωσης της ζωής τους, π.χ. σε σχέση με το χρόνο εργασίας. Η ελαστικότητα αυτή θα αυξήσει

την ανταγωνιστικότητα των εταιριών και θα έχει κατ' αυτό τον τρόπο θετική επίπτωση στα επίπεδα απασχόλησης. Σε ορισμένες άλλες περιπτώσεις, όταν π.χ. οι εταιρίες προσπαθούν ναιοθετήσουν στρατηγικές επιθετικής πρόσληψης και απόλυσης, είναι ιδιαίτερα σημαντικό να εξασφαλιστεί ότι οι εν λόγω εργαζόμενοι προστατεύονται επαρκώς. Επιπλέον δεν είναι σαφές ότι αυτού του είδους η ελαστικότητα οδηγεί σε αύξηση όλων των επιπέδων της απασχόλησης.

(1) COM(1999)347 τελικό.

(2) ΕΕ C 81 της 21.3.2000.